ایران عالی محکمه سی بابک زنجانی اؤلوم حؤکمونو تصدیقله ییب.
آخار.آذ خبر وئریر کی, بونو ژورنالیستلره آچیقلاماسیندا ایران عالی محکمه سینین صدر معاوینی غلامرضا انصاری سؤیله ییب.
قئید ائده ک کی, بوندان اؤنجه ایران مطبوعاتی, اؤزونون اعتیبارلی منبعلرینه اساسن زنجانینین اؤلوم حؤکمونون لغو ائدیلدیگی حاققیندا اینفورماسییا یاییب.
مارتین 7-ده ایران محکمه سی میلیاردئر بابک زنجانییه اعدام حؤکمو چیخاریب. زنجانی ایرانین نِفت پوللارینین مَنیمسَنیلمه سینده و چیرکلی پوللارین یویولماسیندا گوناهلاندیریلیر. حاضیردا زنجانی نین 14 میلیارد دللار ثروتی وار.
گونئی آذربایجاندان اولان مشهور میلیاردئر رضا ضرراب (حاضیردا آمئریکا بیرلشمیش شتاتلاریندا حبس آلتیندادیر) اونون تورکییه ده کی اَساس اورتاغی حئساب ائدیلیر.
بیر موددت اؤنجه ده رسمی تهران زنجانی نین اعدام قرارینین دَییشدیریله بیله جه یینی آچیقلامیشدی. بونون اوچون زنجانی دن اؤلکه یه اولان 2.8 میلیارد دللارلیق بورجونون قایتاریلماسی طلب اولونوردو.
azb_Arab azb_Arab azb_Arab azb_Arab azb_Arab azb_Arab